En 53-årig mand fra Hjallerup er blevet sigtet for at have overtrådt straffelovens paragraf 252 om at forvolde fare for andres liv og legeme ved at have ramt en 38-årig mand fra Vejen-området med hagl i en vådeskudsulykke. Det skriver lokalmediet migogvejen.dk. Ulykken skete lørdag eftermiddag klokken 13.55 i den lille by Tornum sydvest for Vejen hvor den 38-årige blev ramt i benet da den 53-årige nordjyde ramte forbi det mål, han egentlig sigtede mod og i stedet ramte sin jagtkammerat. Den 38-årige blev efter ulykken bragt til skadestuen på Kolding Sygehus, hvor han modtog behandling.

Opsummering:
En 38-årig mand blev ramt i benet da en 53-årig nordjysk jæger ramte forbi sit mål ved en jagt nær Vejen i Sydjylland.